Na temelju članka 43. Zakona o ustanovama („Narodne novine”, broj 76/93, 29/97, 47/99, 35/08 i 127/19), članka 20. stavka 10. Zakona o knjižnicama i knjižničnoj djelatnosti („Narodne novine”, broj 17/19 i 98/19) i članka 18. Statuta Narodne Knjižnice Dugi Rat (“Službeni glasnik”- službeno glasilo broj 3/21) općinski načelnik Općine Dugi Rat raspisuje

**PONOVLJENI JAVNI NATJEČAJ**

**ZA IZBOR I IMENOVANJE RAVNATELJA/RAVNATELJICE**

**NARODNE KNJIŽNICE DUGI RAT**

Za ravnatelja/ravnateljicu Narodne knjižnice Dugi Rat može se na temelju predloženog četverogodišnjeg programa rada imenovati osoba koja udovoljava sljedećim uvjetima:

- završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij,

- položen stručni knjižničarski ispit,

- najmanje pet godina rada u knjižnici

- odlikuje se stručnim, radnim i organizacijskim sposobnostima

Ravnatelj/Ravnateljica se imenuje na mandate od 4 (četiri) godine i ista osoba može biti ponovno imenovana. Ravnatelja/Ravnateljicu imenuje i razrješava Općinsko vijeće Općine Dugi Rat.

Uz prijavu na natječaj kandidati/kandidatkinje su dužni priložiti:

1. životopis s opisom dosadašnjeg rada
2. prijedlog programa rada Narodne knjižnice Dugi Rat za četverogodišnje razdoblje
3. dokaz o stečenoj stručnoj spremi (preslika diplome)
4. dokaz o položenom stručnom knjižničarskom ispitu (preslika)
5. preslika domovnice ili osobne iskaznice
6. dokaz o najmanje pet godina rada u knjižnici (preslika ugovora ili rješenja ili potvrda poslodavca)
7. uvjerenje nadležnog suda da se protiv kandidata ne vodi kazneni postupak ne starije od mjesec dana (izvornik)

Iznimno ako se na Ponovljeni javni natječaj ne javi osoba koja ima propisane uvjete za ravnatelja Knjižnice, može se na temelju predloženog četverogodišnjeg plana rada imenovati osoba koja ima završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij, uz uvjet polaganja stručnog knjižničarskog ispita u roku od tri godine od dana imenovanja.

Takav kandidat dužan je dostaviti:

1. životopis s opisom dosadašnjeg rada

2. prijedlog programa rada Narodne knjižnice Dugi Rat za četverogodišnje razdoblje

3. dokaz o stečenoj stručnoj spremi (preslika diplome)

4. preslika domovnice ili osobne iskaznice

5. uvjerenje nadležnog suda da se protiv kandidata ne vodi kazneni postupak ne starije od mjesec dana (izvornik)

Kandidat/kinja koji/a se poziva na pravo prednosti pri zapošljavanju prema posebnim propisima dužan je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate/kandidatkinje pod jednakim uvjetima.

Kandidat/kinja koji/a se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19 i 84/21) uz prijavu na natječaj je dužan priložiti osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja:

https://branitelji.gov.hr/UserDocsImages/NG/12%20Prosinac/Zapo%C5%A1ljavanje/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf

Kandidat/kinja koji/a se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14, 39/18 i 32/20) u prijavi na natječaj dužan/a je pozvati se na to pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata („Narodne novine“, broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) uz prijavu na natječaj dužan/a je, osim dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo.

Prijava se podnosi na hrvatskom jeziku. U prijavi na javni natječaj potrebno je navesti osobne podatke kandidata/kinje (ime, prezime, adresa stanovanja, broj telefona te adresu elektroničke pošte). Rok za podnošenje prijave je 8 dana od dana od dana objave natječaja u Narodnim novinama.

Prijave na natječaj s dokazima o ispunjavanju uvjeta se podnose u zatvorenoj omotnici, preporučenom poštanskom pošiljkom na adresu:

Općina Dugi Rat, Poljička cesta 133, 21315 Dugi Raz, s naznakom „Ponovljeni javni natječaj za ravnatelja /ravnateljicu Narodne knjižnica Dugi Rat – ne otvarati“.

Nepotpune i nepravodobne prijave neće se razmatrati.

Potpunom prijavom smatra se ona koja sadrži sve podatke i priloge navedene u ovom natječaju.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja, ne smatra se kandidatom/kinjom u povodu natječaja.

O rezultatima javnog natječaja kandidati/kinje će biti obaviješteni u roku od 45 (četrdesetpet) dana od dana isteka roka za podnošenje prijava.

KLASA: 112-01/21-01/03

URBROJ: 2155/02-02/3-21-1

Dugi Rat, 31. prosinca 2021.g